Manteniment instal·la un ascensor en la plaça de la Travessa
23 de desembre 2020

La Delegació de Manteniment està instal·lant un equipament similar a un ascensor per a substituir una de les plataformes elevadores de la plaça de la Travessa. La inversió ascendix a prop de 18.000 €.

La setmana passada van començar els treballs que es pretén que finalitzen en les pròximes setmanes. El nou elevador està dissenyat, lògicament, per a funcionar a la intempèrie, disposa de cabina panoràmica i funciona com un ascensor convencional. A més, està dotat amb sistemes antivandalisme.

El delegat de Manteniment, Pepe Gil, ha destacat la importància d'esta inversió tan necessària per a la ciutadania: «**Amb este nou equip queda resolta l'accessibilitat de les persones majors o amb mobilitat reduïda que requereixen de mitjans mecànics per a poder acudir a la visita mèdica al centre de salut**».

Els treballs han sigut adjudicats a l'empresa Eulen, amb un pressupost de 17.797,13 euros. Esta substitució està motivada perquè la instal·lació existent fins ara donava molts problemes pel sistema de funcionament i també a causa de l'ús indegut.​

![](/media/quwdgvyn/65-ascensor-placa-travessa-obres_editadas-cuerpo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/manteniment-instal-la-un-ascensor-en-la-plaça-de-la-travessa/ "Facebook")
*   [](http://twitter.com/share?url=https://aytosagunto.es/va/actualitat/manteniment-instal-la-un-ascensor-en-la-plaça-de-la-travessa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/manteniment-instal-la-un-ascensor-en-la-plaça-de-la-travessa/ "Linked In")
*   [](mailto:?body=https://aytosagunto.es/va/actualitat/manteniment-instal-la-un-ascensor-en-la-plaça-de-la-travessa/)